सस्पेंशन के एक दिन बाद ही नेकीराम कॉलेज के प्राचार्य डॉ. श्योराण बहाल
रोहतक | उच्चतरशिक्षा विभाग ने पंडित नेकीराम शर्मा राजकीय महाविद्यालय के प्राचार्य डॉ. वेदप्रकाश श्योराण को सस्पेंशन के एक दिन बाद ही फिर से बहाल कर दिया है। जींद कॉलेज में लगे भ्रष्टाचार के आरोपों की उनके खिलाफ विभागीय जांच जारी रहेगी। जांच के बाद ही विभाग अपना निष्कर्ष देगा। इस मामले को लेकर ई-मेल के जरिए पत्र भेजा गया है और डॉ. श्योराण ने दोबारा अपना काम संभाल लिया है। शहर की चालीस के करीब सामाजिक संस्थाओं ने बुधवार को मुख्यमंत्री को प्राचार्य पक्ष में ज्ञापन भेजा था। इसमें प्राचार्य को एक अच्छे शिक्षाविद के साथ-साथ समाजसेवी बताते हुए उन्हें बहाल करने की मांग की गई थी।
bho_Deva hin_Deva